گورنمنٹ اسلامیہ ہائی سکول جھنگ صدر

گورنمنٹ اسلامیہ ہائیر سیکنڈری اسکول جھنگ صدر ایک بوائز ہائیر سیکنڈری اسکول ہے۔ یہ شہر کا سب سے بڑا اسکول اور پہلا اسکول ہے جو اس شہر کے مسلمانوں کے بچوں کی تعلیم کی خاطر جھنگ میں قائم کیا گیا۔ اس اسکول کی بنیاد 1905؁ء میں بطور پرائمری اسکول رکھی گئی۔ بعد ازاں اسے 1908؁ء میں مڈل اسکول کا اور پھر 1912؁ء میں ہائی اسکول کا درجہ دے دیا گیا۔ 2016؁ء میں اسے ہائر سیکنڈری اسکول کا درجہ دے دیا گیا۔ اسکول بھکر روڈ جھنگ صدر، پنجاب، پاکستان میں تھانہ صدر کے قریب واقع ہے۔ یہ 50 کنال، 16 مرلہ کے رقبہ پر مشتمل ہے۔ اس میں 51 فیکلٹی ارکان ہیں اور تقریباً 821 بچے زیرِ تعلیم ہیں ۔

 حوالہ جات